தரம் சொரூப் நகரா

தரம் சொரூப் நகரா (Dharam Swarup Nakara) (சுருக்கமாக:டி. எஸ். நகரா) (1914–2009), இந்தியப் பாதுகாப்பு அமைச்சகத்தில் கணக்குச் சேவைப் பிரிவில் பணியாற்றி ஓய்வு பெற்றவர். இந்தியாவில் ஓய்வூதியர்களின் உரிமைகளுக்காகப் போராடிய ஒரு அரசு ஊழியரான இவர், 1972ஆம் ஆண்டில் ஓய்வு பெற்ற பிறகு, இந்திய உச்ச நீதிமன்றத்தில் ஒரு மைல்கல் வழக்கை (D.S. Nakara vs. Union of India, 1983) தாக்கல் செய்தார். ஓய்வூதியம் என்பது அரசாங்கத்தின் வெகுமதியை விட கடந்த கால சேவைக்கான உரிமை என்பதை நிறுவினார்.

வரலாறு
1914ல் பிறந்த நாகரா, 1937ல் இந்திய அரசின்  இந்தியப் பாதுகாப்பு அமைச்சகத்தில் கணக்கு சேவையில் சேர்ந்தார். வயது முதிர்வு காரணமாக 1972ல் ஓய்வு பெற்றார். 1979ல் இந்திய அரசு தாராளமயமாக்கப்பட்ட ஓய்வூதியத் திட்டத்தை அறிமுகப்படுத்தியது. ஆனால் 1979க்கு முன்பாக ஓய்வு பெற்றவர்களுக்கு தாராளமயமாக்கப்பட்ட ஓய்வூதியம் கிட்டவில்லை என்பதால்,  சமமான ஓய்வூதிய உரிமைகளைப் பெறுவதற்காக பத்து ஆண்டுகள் இந்திய உச்ச நீதிமன்றம் வரை சென்று, 1979க்கு முன்னர் ஓய்வு பெற்றவர்களுக்கும் தாரளாமயமாக்கப்பட்ட ஓய்வூதியத்தை பெற்று தந்தார்.

டி. எஸ். நகரா இந்திய உச்ச நீதிமன்றத்தில் தொடுத்த வழக்கில், 17 டிசம்பர் 1983 அன்று இந்திய உச்ச நீதிமன்றத்தி தலைமை நீதிபதி ஒய். வி. சந்திரசூட் தலைமையிலான அமர்வு, ஓய்வூதியம் பெறுவோரைப் பணயத்தில் விடப்படக்கூடாது என்றும், ஓய்வூதியமானது ஓய்வூதிய தேதியின் அடிப்படையில் பாகுபாடு இல்லாமல் வழங்கப்பட வேண்டும் என்றும் தீர்ப்பளித்ததுCase: D.S. Nakara and Ors. v. Union of India (1983) 1 SCC 305Supreme Court of India-D.S. Nakara & Others vs Union Of India on 17 December, 1982

"ஓய்வூதியதாரர்களின் கடவுள்" என்று அழைக்கப்படும் டி. எஸ். நகராவின் வெற்றி, மில்லியன் கணக்கான ஓய்வூதியர்களுக்கு நியாயமான ஓய்வூதியத்தைப் பெறுவதை உறுதி செய்கிறது.
ஓய்வூதியர் நாள்
டி. எஸ். நகரா வாங்கித் தந்த இந்த வரலாற்றுச் சிறப்புமிக்க தீர்ப்பை பெருமைப்படுத்தும் வகையில், டிசம்பர் 17ஆம் நாளன்று இந்தியாவில் ஆண்டுதோறும் ஓய்வூதியர் நாள் கொண்டாடப்படுகிறது.Pensioners' Day டி. எஸ். நகரா  சூலை 29, 2009 அன்று 96 வயதில் காலமானார்.

மேற்கோள்கள்

பகுப்பு:1914 பிறப்புகள்
பகுப்பு:2009 இறப்புகள்
பகுப்பு:ஓய்வூதியம்